Resolució de 13 de juliol de 2016, d'estimació de la Reclamació 61/2016
Declaracions de béns i activitats dels regidors del consistori.
El dret d'accés a les declaracions de béns i activitats dels regidors es troba reconegut expressament per l'article 75.7 de la Llei 7/1985, de 2 d'abril, de bases del règim local.
"Vull tenir accés a les Declaracions de béns i activitats dels regidors de la corporació municipal de La Roca del Vallès.
Addicionalment, voldria que aquesta informació estigui disponible per a tots els ciutadans a la plana web de l'Ajuntament".
La sol·licitud es presenta a través del formulari electrònic de sol·licitud d'accés a informació de la Generalitat de Catalunya.
La persona reclamant no demana el procediment de mediació que ofereix la GAIP.
Com es desprèn dels antecedents, les declaracions de béns i activitats sol·licitades han estat subministrades efectivament a la persona reclamant per l'Ajuntament de La Roca del Vallès durant la tramitació d'aquesta reclamació.
El dret d'accés a aquesta informació és reconegut expressament per l'article 75.7 de la Llei 7/1985, de 2 d'abril, de bases del règim local.
Aquest precepte no només estableix l'obligació dels representants locals de formular declaració d'activitats i de béns, declaracions que s'han d'inscriure als registres respectius d'activitats i de béns, sinó que assenyala expressament que ambdós registres –també el de béns– tenen caràcter públic.
Els articles 11.1.b, 11.1.d i 56.2 LTAIPBG, aplicables també als electes locals en virtut de l'article 4.2.b LTAIPBG, inclouen fins i tot alguns elements d'aquestes declaracions dins les obligacions de publicitat activa de les entitats locals.
Com s'ha vist a l'antecedent 4, la persona reclamant també sol·licita, a la seva reclamació, que s'apliquin les sancions previstes a l'LTAIPBG, en no haver estat subministrada la informació en el termini d'un mes des que la va sol·licitar.
A banda que l'exercici de la potestat sancionadora li correspon a la pròpia entitat local i no a aquesta Comissió, que no la té atribuïda (articles 86 a 89 LTAIPBG), cal recordar que, un cop ha estat estimada la sol·licitud d'accés, l'Administració disposa de trenta dies addicionals per fer efectiu el subministrament material de la informació (article 36.1 LTAIPBG).
Quan, a més, l'estimació es produeix per silenci administratiu, aquest termini addicional només comença a comptar en el moment en què l'interessat demana el subministrament material (article 35.3 LTAIPBG), petició que no consta que hagi formulat la persona reclamant abans d'interposar aquesta reclamació.
L'article 43.5 LTAIPBG estableix que "l'Administració ha de comunicar a la Comissió [GAIP] les actuacions fetes per a executar els acords de mediació i per a donar compliment a les resolucions dictades per la Comissió".
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst per l'apartat 30 del seu Manual de reclamació, i pot adoptar les mesures que s'hi preveuen en cas d'incompliment.
En haver-se facilitat la informació sol·licitada durant la tramitació d'aquesta reclamació, es pot donar per satisfeta íntegrament, sense que calguin actuacions ulteriors d'execució.
L'article 44 LTAIPBG preveu que les resolucions de la GAIP s'han de publicar en el portal de la Comissió, amb la dissociació prèvia de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 13 de juliol de 2016, resol per unanimitat:
Barcelona, 13 de juliol de 2016